CELEX: 62011CA0044
Language: et
Date: 2012-07-19 00:00:00
Title: Kohtuasi C-44/11: Euroopa Kohtu (teine koda) 19. juuli 2012 . aasta otsus (Bundesfinanzhofi (Saksamaa) eelotsusetaotlus) — Finanzamt Frankfurt am Main V-Höchst versus Deutsche Bank AG (Direktiiv 2006/112/EÜ — Artikli 56 lõike 1 punkt e — Artikli 135 lõike 1 punktid f ja g — Selliste tehingute maksust vabastamine, mis seisnevad väärtpaberite valitsemises (portfelli haldamine))

29.9.2012   
            
            
               ET
            
            
               Euroopa Liidu Teataja
            
            
               C 295/7
            
         Euroopa Kohtu (teine koda) 19. juuli 2012. aasta otsus (Bundesfinanzhofi (Saksamaa) eelotsusetaotlus) — Finanzamt Frankfurt am Main V-Höchst versus Deutsche Bank AG
   (Kohtuasi C-44/11) (1)
   
   (Direktiiv 2006/112/EÜ - Artikli 56 lõike 1 punkt e - Artikli 135 lõike 1 punktid f ja g - Selliste tehingute maksust vabastamine, mis seisnevad väärtpaberite valitsemises (portfelli haldamine))
   2012/C 295/11
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kaebaja: Finanzamt Frankfurt am Main V-Höchst
   
      Vastustaja: Deutsche Bank AG
   
      Ese
   
   Eelotsusetaotlus — Bundesfinanzhof — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 47, lk 1) artikli 56 lõike 1 punkti e ja artikli 135 lõike 1 punktide f ja g tõlgendamine — Selliste eraklientidele osutatud tehingute maksust vabastamine, mis seisnevad väärtpaberite valitsemises
   
      Resolutsioon
   
   
               1.
            
            
               Selline väärtpaberite valitsemise teenus, nagu on kõne all põhikohtuasjas, mille korral maksukohustuslane otsustab tasu eest omal äranägemisel väärtpaberite ostu ja müügi üle ja viib need otsused täide väärtpaberite ostmise ja müümise teel, koosneb kahest osast, mis on omavahel sedavõrd tihedalt seotud, et moodustavad objektiivselt ühe majandustehingu.
            
         
               2.
            
            
               Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 135 lõike 1 punkte f või g tuleb tõlgendada nii, et selline väärtpaberite valitsemine nagu on kõne all põhikohtuasjas, ei ole selle sätte kohaselt käibemaksust vabastatud.
            
         
               3.
            
            
               Direktiivi 2006/112 artikli 56 lõike 1 punkti e tuleb tõlgendada nii, et seda ei kohaldata mitte üksnes selle direktiivi artikli 135 lõike 1 punktides a–g loetletud teenustele, vaid ka väärtpaberite valitsemise teenustele.
            
         
      (1)  ELT C 145, 14.5.2011.